  Алёна Григорьева «Пельнянь нунал» нимо экскурсия ортчоз Ижын 13 тулыспалэ. Та сярысь «Удмуртия» информация агентстволы ивортизы «Открывая Удмуртию» экскурсионной бюроын. «Экскурсия кутскоз 14 часын Шор площадьын. Собере ми автобусэн кошком «Бобровая долина» комплексэ. Отын ми мастер-класс ортчытом, пельнянь веръялом, учком Якшур-Бодьяысь «Тодьы юсь» ансамбльлэн кырзамзэ. Ужрад 2,5–3 час кыстиськоз», — вераз «Открывая Удмуртию» бюролэн кивалтисез Александр Скобелев. Одиг адямилы тур 1400 манетэн усёз, адями кинэ ке сьораз вае ке, дунтэмгес. Пельняньлы сизем калыккуспо фестиваль кутскиз 8 тулыспалэ. Арня чоже мылкыд карисьёс быгатозы мастер-классъёсыз адзыны, портэм калыкъёслэсь пельняньлы укшась сиёнъёссэс пораны. Ужрадэз радъясьёс трос чошатсконъёс малпазы, соос полысь — «Пельнянь Малевича» архитектурая фестиваль, «Вкус Удмуртии» но «Сказочный пельмень» конкурсъёс. Тегъёс: teg1  